钦定古今图书集成/明伦汇编/氏族典/第387卷 > 李华
## 钦定古今图书集成/明伦汇编/氏族典/第387卷 > 李华

按《唐书李华传》：“华字遐叔，赵州赞皇人。曾祖太冲，名
冠宗族。太宗时，擢祠部郎中。华累中进士宏辞科。天
宝十一载，迁监察御史，徙右补阙。安禄山反，元宗入
蜀，百官解窜，华母在邺，欲间行辇母以逃，为盗所得，
伪署凤阁舍人。贼平，贬杭州司户参军。华自伤践危
乱，不能完节，遂屏居江南。上元中，以左补阙司封贠”
外郎召，称疾不拜。客隐山阳，勒子弟力农，安于穷槁。
大历初卒。